《曾公岩和曾子宣安抚》
宋代·苗时中

红旆寻幽东郭旁，泉岩新得冠殊方。一川气象天开作，万古荆殊地蔽藏。

崖穴乍惊堂室辟，榜名知与日星长。异时人指溪桥水，思爱还同召伯棠。

作者简介：（?—1091）宿州符离人，字子居。以荫为宁陵县主簿，疏导县中久堙古河以溉田，人称“苗公河”。神宗熙宁中，历广西、梓州路转运副使。元丰中，从林广攻泸州蛮乞弟，创摺运法，道虽远而军食不乏。后为河东转运使，移知桂州，官终户部侍郎。